Prentútgáfa Stundarinnar kemur næst út þann 20. desember . Í fréttum annarra fjölmiðla síðdegis í dag kom fram að lögbannskrafan hefði verið lögð fram hjá sýslumanni á föstudag . Fulltrúar sýslumanns og lögmaður Glitnis mættu fyrirvaralaust á skrifstofu ritstjórnar Stundarinnar til þess að takmarka tjáningarfrelsi og upplýsingafrelsi . Þá hefur Glitnir þegar sent út fréttatilkynningu um málið , án þess að ritstjórnin eða fjölmiðlafyrirtækið hafi fengið tækifæri til að koma á framfæri sínu sjónarmiði í opinberri umræðu .